stanford-oval/wikipedia huggingface dataset:
21 (סרט)
ביקורת

כאמור, הסרט מבוסס על סיפור אמיתי, אך בעוד שבמציאות החברים העיקריים בקבוצה היו ממוצא אסייתי, בסרט הם לבנים. יש שטענו שבכך דילגו המפיקים על שחקנים אמריקאים-אסייתים כישרוניים, והעדיפו על פניהם את ג'ים סטרג'ס, שחקן יליד לונדון, שנזקק לאימון כדי לסגל לעצמו מבטא אמריקאי. היו שראו שינוי מוצא זה כמעשה גזעני. מנגד נטען שסטרג'ס נבחר לתפקיד בזכות היותו המתאים ביותר.
בנוסף לשינוי מודע זה, יש בסרט אי-דיוקים אחדים:
אצל הצופים נוצר הרושם שהשיטה של הקבוצה מבטיחה זכייה ודאית במשחק כאשר הקבוצה פועלת לפי הכללים. למעשה אין זה כך - הכללים מגדילים את ההסתברות לזכייה - כאחוז אחד של רווח לכל סיבוב, אך כיוון שבלק ג'ק הוא משחק מזל, אינם מסוגלים להבטיח זכייה ודאית במשחק מסוים. הגדלת ההסתברות לזכייה פירושה הסתברות גבוהה לרווח בסדרה ארוכה של משחקים, אך לא יותר מכך.
בסרט ה"עוקבים" ממשיכים לשבת ליד שולחן המשחק גם לאחר הצטרפותו של בן, "המהמר הגדול". הנימוק שניתן לכך הוא שעליהם להמשיך בספירת הקלפים, למקרה שתוסח דעתו של המהמר הגדול, וכן כדי להזהירו בשעת צרה (כגון התקרבות של אנשי הביטחון). במציאות, על העוקבים לעזוב את השולחן לאחר שהעבירו למהמר הגדול את המידע שהוא זקוק לו, כדי להגדיל את סיכוייו לקבל קלפים זוכים.
הפרטים הקשורים בסידורי האבטחה של הקזינו ובמניעת ספירת קלפים הוצגו בצורה מוגזמת או שגויה. בתי קזינו כיום לא משתמשים באלימות כלפי סופרי קלפים - עבירה פלילית כתקיפה וחטיפה עלולים לסבך את הקזינו ולגרום לו נזק כספי גדול בהרבה מהנזק שיכול לגרום סופר קלפים. כמו כן התוכנה הביומטרית שבשימוש הקזינו מייצגת בסרט את הכלי העיקרי של הקזינו נגד סופרי קלפים, תוך שהיא מגמדת את החלק שעדיין נותר לאנשי הביטחון עצמם במערך האבטחה, בניתוח מצבים אנושיים.
בסרט משתמשים בקבוצה שכולם רק סופרים קלפים על סכום המינימום בשולחן ורק שחקן אחד. "הביג פלייר" עובר בין השולחנות ומגדיל את ההימור על פי סימון מוסכם של חברי הקבוצה. למעשה במציאות גם אדם יחיד יכול לספור קלפים בהצלחה. בסרט משתמשים בקבוצה כדי להנמיך לכאורה את סיכויי הגילוי של הקבוצה אפילו שהביג פלייר או כל סופר קלפים רגיל תמיד יישרף בסופו של דבר כמו שקורה בסרט לבן. כמו כן משתמשים בסרט בקבוצה כדי להעלות את המסתורין של ספירת קלפים.
הסרט מתחיל בשלוש סצנות בעלות אופי מתמטי, המבהירות לצופה שהסרט עוסק בחבורה של גאונים מתמטיים. מכאן ניתן להבין שכדי לספור קלפים חובה להיות גאון, אך אין זה כך. ספירת קלפים היא פעולה קלה המבוססת על זכירה של טבלה קטנה שכל אדם יכול ללמוד תוך מספר שעות. הספירה עצמה אינה מצריכה יותר מאשר חיבור וחיסור במספרים שלמים בעלי ערך נמוך.
לאחר שלב זה, הופך הסרט לסרט פעולה הוליוודי, המתמקד בפעילות החבורה בקזינו, באנשי האבטחה המנסים לזהותם, במרדפים ובאלימות. הכישורים המתמטיים של בני החבורה כלל אינם רלוונטיים.
מעבר לכך, החבורה משתמשת שוב ושוב באותן המחוות לשם העברת המסרים, בניגוד לכלל הבסיסי בהצפנה, לפיו כוחו של צופן (המחוות הן מילות קוד - סוג של צופן) נחלש ככל שתבניתו פשוטה יותר וחוזרת על עצמה (ואכן, אנשי האבטחה של הקזינו מזהים את הצופן במהירות).
120

שנת 120 היא השנה ה-20 במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 120 ניתן לה בדיעבד.
כל התאריכים שלהלן הם לפי הלוח היוליאני.
אירועים

מסתיימת בניית שער השוק של מילטוס
נולדו

8 בפברואר – וטיוס ואלנס, אסטרולוג הלניסטי (נפטר ב-175)
טטיאנוס (תאריך לא ידוע), מאבות הכנסייה הנוצרית (נפטר ב-180)
ראו גם

ילידי 120‎
נפטרים ב-120‎
1200

מפת אסיה ומזרח אירופה בשנת 1200.
שנת 1200 היא השנה ה-100 במאה ה-12. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

19 בינואר – דוגן, מורה זן יפני (נפטר ב-1253)
ראו גם

ילידי 1200‎
נפטרים ב-1200‎
215

שנת 215 היא השנה ה-15 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 215 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 215‎
נפטרים ב-215‎
216

שנת 216 היא השנה ה-16 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 216 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 216‎
נפטרים ב-216‎
21 (מספר)

| --- | --- |
 כתיב עשרוני:  21
 במילים:  עשרים ואחת
 מספר סודר:  העשרים ואחת
 גימטריה:  כ"א
 גורמים ראשוניים:   \ 3\cdot 7
 כתיב רומי:   \ XXI
 כתיב בינארי:  10101
 כתיב הקסדצימלי:  15
21 (במילים בלשון זכר: עשרים ואחד; בלשון נקבה: עשרים ואחת) הוא המספר הטבעי הבא אחרי 20 והקודם ל-22.
במתמטיקה

21 הוא המספר השמיני בסדרת פיבונאצ'י.
מספר הרשאד.
מספר מוצקין.
מספר משולשי.
מספר פריק (לא ראשוני), מחלקיו הם 3 ו-7.
21 הוא הגדול בזוג הקטן ביותר של מספרי סמית' בבסיס כלשהו.
גיל 21

גיל 21 הוא גיל הבגרות לעניינים מסוימים בחוקיהן של מדינות שונות.

הזכות להיבחר לכנסת ניתנת בישראל רק למי שביום הגשת רשימת המועמדים מלאו לו 21 שנה. הגבלה דומה חלה על הזכות להיבחר למועצה של רשות מקומית בישראל. רישיון נהיגה בכלי רכב מסוימים, כגון אוטובוס, ניתן רק למי שמלאו לו 21 שנה, וגם מורה לנהיגה יכול להיות רק מי שמלאו לו 21 שנה. רישיון אזרחי לנשיאת נשק, אף הוא מותנה בכך.

בארצות הברית גיל 21 מעניק זכות לקנות אלכוהול; ברוב מדינות ארצות הברית אדם בגיל 21 גם רשאי לשכור רכב.
משחקים

שם נוסף למשחק בלאק ג'ק.
סכום כל הערכים על קוביית משחק רגילה.
עשרים ואחת - משחק כדור
בתחומים אחרים

21 הוא גם:
המספר האטומי של סקנדיום.
המאה הנוכחית שמתחילה בשנת 2001 ומסתיימת בשנת 2100.
הפורט הסטנדרטי של ה-FTP.
פרופיל 21 הוא הפרופיל הנמוך ביותר בצה"ל, ובעל הפרופיל הזה אינו מגויס.
אג'נדה 21 - תוכנית עולמית למאה העשרים ואחת.
בחצי הכדור הצפוני של כדור הארץ, התאריך 21 בחודשים מרץ, יוני, ספטמבר ודצמבר מהווה את תחילתם של האביב, הקיץ, הסתיו והחורף בהתאמה.
Courage (שיר)

Courage (בעברית: אומץ) הוא שיר שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס. השיר יצא בשני פורמטים: הזרמת מוזיקה והורדה דיגיטלית.
השיר הגיע למקום השני במצעד השירים שבקוויבק.
רקע וכתיבה

השיר נכתב על ידי סטפן מוצ'יו, אריק אלקוק וליז רודריגס והופק על ידי סטפן מוצ'יו גם כן. השיר קיבל ביקורת חיובית מטעם A Bit of Pop Music, אשר טענו כי בשיר משתמשת דיון באומץ רב, תוך שהיא שרה בו על הנושאים הכואבים ביותר בחיים שלה. השיר קושר גם לבעלה רנה אנג'ליל שנפטר שלוש שנים קודם לכן.
עם השיר הופיעה סלין דיון במהלך סיבוב ההופעות הארבעה עשר "Courage World Tour", אשר החל ב-18 בספטמבר 2019.
וידאו קליפ

טרם יצא הווידאו קליפ המלא של השיר, העלתה סלין דיון לערוץ היוטיוב שלה ב-18 בספטמבר 2019, את האודיו הרשמי של השיר. האודיו מציג בתוכו את עטיפת האלבום Courage, עם הכיתוב "Courage" בשחור-לבן. בין היתר, זכה האודיו להצלחה רבה כאשר נצפה בלמעלה מ-2.1 מיליון פעמים.
הקליפ הרשמי של השיר יצא לאור ב-13 בנובמבר 2019, יומיים לפני צאתו של Courage.
מיקומי שיא

|   ‏‏‏  מצעדים ודירוגים (2019-20)> מדינה |   ‏‏‏  מצעדים ודירוגים (2019-20)> מצעד |   ‏‏‏  מצעדים ודירוגים (2019-20)> מיקום שיא |   ‏‏‏  מצעדים ודירוגים (2019-20)>  |
| --- | --- | --- | --- |
|  צרפת | SNEP | 46 |  |
|  קוויבק | ADISQ | 2 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים הקנדיים | 20 |  |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 18 בספטמבר 2019 | הזרמת מוזיקה • הורדה דיגיטלית | רגילה | קולומביה |  |
Counter-Strike: Source

| --- | --- |

עטיפת המשחק
 כללי
 תאריך הוצאה:  Windows:‏ 1 בנובמבר 2004   OS X:‏ 23 ביוני 2010
 סוגה:  משחק יריות טקטי, פעולה מגוף ראשון
 פיתוח:  Valve   Hidden Path Entertainment
 הוצאה לאור:  Valve 
 ארץ מקור:  ארצות הברית 
 הפצה:  Valve
 סדרה:  Counter-Strike
 דרישות תוכנה
 גרסה:  1.0.0.71 (שוחררה ב-11 במאי 2012)
 מנוע משחק:  Source
 מצבי משחק:  משחק רשת
 דירוג:  ESRB: M   OFLC: MA15+   PEGI: 16+   USK: 16
 פלטפורמות:  Microsoft Windows   Mac OS X   לינוקס
 המשחק הקודם:  Counter-Strike Neo
 המשחק הבא:  Counter-Strike Online
 דרישות מערכת
 מעבד:  פנטיום 4, 1.7GHz
 זיכרון:  512MB
 כרטיס מסך:  תואם DirectX 8
 מקום פנוי:  4.5GB
 מערכת קול:  תואם DirectX 9.1
 בקרים:  מקלדת ועכבר
 
Counter-Strike: Source (בתרגום חופשי: "מכת נגד: מקור") הוא משחק מחשב מסוגת פעולה ויריות בגוף ראשון. המשחק פותח על ידי Hidden Path Entertainment ו-Valve והופץ לראשונה בתאריך 1 בנובמבר 2004 עבור מערכת ההפעלה ווינדוס. גרסת המאק שוחררה ב-23 ביוני 2010. המשחק הוא המשך למשחק Counter-Strike, כאשר השינוי המרכזי שנעשה בו הוא מנוע גרפי חדש בשם Source.
העדכון הגדול

ב-24 ביוני 2010 יצא עדכון למשחק שכונה "העדכון הגדול" וכלל תמיכה ב-144 אצ'יבמנטים ("הישגים"), מסכי סטטיסטיקות חדשים, שיפור המנוע הגרפי, צפייה שונה ונוחה יותר בשחקנים שבשרת (במקש TAB), תיקון באגים, שיפור הסולמות במשחק שהיו עד עכשיו קשים לטיפוס, מצלמת הריגה חדשה, מערכת של "שליטה ונקמה" - כששחקן הורג שחקן מספר פעמים ברצף הוא הופך ל"אויב" וניתן לנקום (כמו ב-Team Fortress 2). כמו כך, העדכון כלל גם אוואטרים לשחקנים, אייקונים חדשים, כוכבים, שורה של עדכונים למנוע ה-Source, ושינוי מראה של מספר חלקים במשחק למראה עדכני ורענן יותר.
Counter-Strike: Source Beta

בחודש מאי 2010 נוסף משחק חדש לרשימת המשחקים: Counter-Strike: Source Beta. המטרה של המשחק היא בחינת שינויים במשחק לפני הכנסתם למשחק - השחקנים בוחנים את השינויים שנעשו ועונים על משוב.
מצבי משחק

המשחק עדיין שומר את מצבי השחק הרגילים המשחקים הקודמים:
תרחיש פצצה - על הטרוריסטים לשתול פצצת C4 באחד משני האתרים המיועדים לכך ולהגן עליה עד שהספירה תיגמר והיא תופעל; על לוחמי הטרור למנוע מהפצצה לפעול, בין אם זה על ידי לוודא שהטרוריסטים לא ישתלו אותה או לנטרל אותה לאחר שנשתלה. הפצצה תתפוצץ 45 שניות לאחר שהוטמנה. אם הפצצה נוטרלה, קבוצת לוחמי הטרור תנצח ללא התחשבות בכמה שחקנים נשארו חיים בקבוצת האויב.
תרחיש בני ערובה: על לוחמי הטרור לחלץ בני ערובה מהטרוריסטים, ולהביא אותם לנקודת החילוץ; על הטרוריסטים למנוע מבני הערובה לברוח. טרוריסט או לוחם טרור שינסה להרוג בן ערובה יקבל עונש כספי גבוה. עדכון מאוחר יותר שינה את הצורה בה לוחמי הטרור מחלצים בני ערובה: במקום להוביל אותם, על השחקנים לשאת אחד מבני הערובה לנקודת החילוץ.
מצבי משחק > מצבי משחק לא רשמיים

גלישה(Surf) - במצב זה המטרה היחידה היא להרוג את כל שחקני היריב. שתי הקבוצות מתחילות עם האקדחים הרגילים, וכדי לקנות כלי נשק יותר טובים הם צריכים לגלוש למקום שבו יש זכות קניה. השחקנים צריכים "לגלוש" על רצפה מיוחדת - רצפה שנמצא בזווית מסוימת. בחלק מהמפות כשנופלים נכנסים לכלוב, ובשאר המפות כשנופלים מתים.
Fun - מפות מהנות וכפיות שבמפות אלו במקום להילחם הורגים בכיף, ברוב מפות ה-FUN שחקן אחד מתוך 2 הקבוצות צריך להגיע לנקודה קרובה כלשהי ראשון ואז בוחר איזה מצב לשים ואיזה נקשים וכו'.
Fy - מפות רגילות שהמטרה בהם היא להרוג אחד את השני. לרוב מציעות שטח קטן והרג המוני ומהיר.
מצב זומבי - מצב משחק בו נבחר באקראי טרוריסט אחד כדי להיות זומבי עם מספר רב מאוד של נקודות חיים (לרוב כמה עשרות אלפים). המטרה של השורדים להרוג את כל הזומבים והמטרה של הזומבים להדביק את כל השורדים ולהרוג את השורד האחרון.
Deathmatch - מצב משחק בו שתי הקבוצות נלחמות אחת בשנייה. לשחקנים יש בחירה של נשקים, הם יכולים לבחור בנשק שהם רוצים או לקבל נשק אקראי. כאשר מישהו נהרג הוא חוזר לחיים במקום אקראי במפה וממשיך לנסות להרוג את השחקנים של הקבוצה השנייה. המנצחים הם הקבוצה שהרגה הכי הרבה מהקבוצה השנייה.
בריחה מהכלא - במצב זה השוטרים הם הסוהרים והטרוריסטים הם האסירים. האסירים מתים בהדרגה לפי תוצאות משחקים שהסוהרים משחקים עם האסירים, לדוגמה "הראשון שמבצע את הפעולה", "האחרון ששורד" ו"הסוהר אמר". מטרת האסירים היא לשרוד כך שהאחרון ששורד יכול לנסות להרוג כל סוהר במשחקון שנבחר על ידי האסיר ("בקשה אחרונה") או למרוד בסוהרים ולנסות להרוג את כולם. מצב זה משוחק במפות המעוצבות כמו בית כלא - האסירים מזדמנים (נוצרים) בתוך תאי מאסר, השוטרים מזדמנים (נוצרים) בתא מיוחד ובאפשרותם לקבל כלי נשק במצבור אין-סופי שקיים בתא שלהם.
Aim - מצב שבו 2 הקבוצות עם אותו נשק (או מצב שה-T מתחילים עם AK.47 וה-CT מתחילים עם M4) ובו הם צריכים למצוא אחד את השני ולהרוג אחד את השני. מפות אלו הם בדרך כלל נועדו לאימונים עם נשק.
GG - מצב בו שתי הקבוצות מתחילות עם אותו נשק, ככל שהשחקנים הורגים יותר אויבים כך הנשק שלהם מתחלף לנשק טוב יותר. אם אחד מהשחקנים הורג על ידי שימוש בסכין, הוא גונב לשחקן שהוא הרג את הדרגה. בדרך כלל משוחק במפות קטנות ללא הרבה מחבואים למשחק מהיר ומעניין. ב-29 למרץ 2012 המצב משחק הוסף לCounter-Strike: Global Offensive בתור מצב משחק רשמי.
ראו גם

Team Fortress 2
Call of Duty
Portal
תמונה מתוך המשחק
כפר יסיף (יישוב עתיק)

דלת מערת קבורה יהודית מתקופת המשנה שנמצאה בכפר
כפר יסיף היה יישוב יהודי בתקופת המשנה ותקופת התלמוד שהתקיים במקום בו נמצאת היום כפר יאסיף. יש עדויות כי קהילה יהודית ישבה בכפר גם בימי הביניים ובתקופה העות'מאנית בארץ ישראל, המאות ה-17 עד ה-19 כולל בית קברות יהודי בו נקברו מיהודי המקום והסביבה.
מקור השם ואזכורו

קיימות מספר פרשנויות למקור השם כפר יסיף:
בתרגום השבעים משלהי המאה ה-2 לפנה"ס תורגם שם היישוב חֹסָה המופיע בפסוק המתייחס לנחלת שבט אשר ”וְשָׁב הַגְּבוּל הָרָמָה וְעַד-עִיר מִבְצַר-צֹר וְשָׁב הַגְּבוּל חֹסָה ויהיו (וְהָיוּ) תֹצְאֹתָיו הַיָּמָּה מֵחֶבֶל אַכְזִיבָה” (יהושע, יט, כט) ל- "יסף" (Ιασιφ). מכאן הסיקו שכפר יסיף נמצא במקום שבו נמצאת חוסה המקראית.
על שמו של יוסף בן מתתיהו, שעמד בראש מרד היהודים נגד רומא, במאה הראשונה, בגליל.השם יסיף הוא גרסה בערבית לשם יוסף.
מקור השם ואזכורו > שמות נוספים

היישוב נקרא בספרות הרבנית גם: יאסיב, יסוף, ישיב, יציב.
היישוב מזוהה עם  "כפרסין" שהוזכרה בתעודה צלבנית מהמאה ה-13.
היסטוריה

במקומו של כפר יסיף ישנם שרידים רבים המעידים על קיומו של יישוב עתיק יומין שראשיתו בימי הפיניקים והכנענים ועל שגשוגו כישוב השוכן על דרך המלך המובילה ללבנון ולסוריה. במקום מצויים גם שרידים מימי הרומאים, הביזנטים והצלבנים, אשר נהרסו ברובם או נטמנו.
בתעודה עות'מאנית משנת 1573 מסופר על תושבי הכפר שהיו מרדנים ומחבלים.
במאה ה-16 מוזכר הכפר בתעודה עות'מאנית המציין שבכפר היו 86 בעלי משפחות ו-16 רווקים נוצרים ומוסלמים ו-29 בעלי משפחות יהודים. הכפר מוזכר גם בספרות רבנית מאותה תקופה. אזכור הכפר מופיע גם בכתביהם של רבי יום-טוב צהלון ורבי חיים אבן עטר.
ארכאולוגיה

בשנת 1902 נחשפה בכפר מערת קברים יהודית מימי המשנה והתלמוד. על דלת המערה המתוארכת למאות השנייה והשלישית נמצאו עיטורים שונים ובהם מנורת שבעת הקנים ופתח ארון קודש. גובה הדלת 78 ס"מ ורוחבה 62 ס"מ. הדלת נמצאת במוזיאון הלובר.
ממצא נוסף שנמצא בכפר הייתה כתובת ביוונית ”להדד ועתרגתה, האלים, אשר שמעו לתפילה של דיאותודוס [בן] ניאופטולמוס, מטעמו ומטעם פיליסיתה אשתו והילדים [הוקדש] המזבח במילוי נדר”.
ליד הכפר נמצאו באר עתיקה ורצפת פסיפס עם כתובת יוונית מן המאה ה-5.
ראו גם

כפר יאסיף
לקריאה נוספת

אורי כהנא, הישוב היהודי ובית הקברות היהודי בכפר יסיף , בהוצאת החוג האזורי לידיעת הארץ - מטה אשר, 1986.
סריקה של הספר
הערות שוליים

1 2 3 4  זאב וילנאי, אנציקלופדיה לידיעת א"י, 1976, עמ' 3754-3749
↑  Volume 132 Year 2020 Kafr Yasif (B), www.hadashot-esi.org.il
↑  Volume 129 Year 2017 Kafr Yasif, hadashot-esi.org.il
↑  ברוך שראל (עורך), כל מקום ואתר, משרד הביטחון – ההוצאה לאור והוצאת כרטא, 1980, עמ' 254.
↑  סקירה על הספר ומחברו, מאת שבתאי שירן
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
שרידי בית הקברות היהודי העתיק בכפר יסיף
Chinese Democracy

Chinese Democracy (בתרגום מאנגלית: דמוקרטיה סינית) הוא אלבום האולפן השישי של להקת ההארד רוק האמריקאית Guns N' Roses. האלבום יצא לאור בדיוק 15 שנים לאחר אלבומה הקודם של הלהקה, "The Spaghetti Incident?", ב-23 בנובמבר 2008. אף-על פי שהתמקם במקום השלישי במצעד האלבומים של מגזין בילבורד (בישראל, התמקם האלבום במקום החמישי) וזכה בתואר "אלבום פלטינה" (על-פי RIAA), האלבום לא עמד לגמרי בציפיות הגבוהות אשר נצברו לו במהלך השנים. האלבום זכה להצלחה בינלאומית ומכר יותר ממיליון עותקים באירופה בלבד.
התעכבותה של הלהקה להוצאת אלבום חדש נגרם, בין היתר, בעקבות חילוקי דעות יצירתיים בין חברי הלהקה בשנת 1994. אלו הובילו לפיטורים או התפטרותם של סלאש, דאף מק'אגן, מאט סורום וגילבי קלארק באמצע שנות ה-90. סולן הלהקה, אקסל רוז והקלידן דיזי ריד, היחידים שנשארו מהרכב הלהקה הקודם, החלו להקליט את האלבום בשנת 1997 עם הסגל החדש של הלהקה, אשר כלל את הגיטריסטים רובין פינק, פול טוביאס וטומי סטינסון (הבסיסט), המתופף ג'וש פריז וקלידן נוסף, כריס פיטמן. במקור, תוכנן האלבום לצאת לאור בשנת 2000 ולכן הוקלט האלבום במלואו כבר בשנה הזו. למרות זאת, תאריך יציאת האלבום נדחה מספר פעמים, בין היתר, מסיבות חוקיות ומשאיפתו של רוז לפרפקציוניזם. לבסוף, הוכרז לצאת במרץ 2007, אך יצא בנובמבר 2008. עם עלויות כוללות של יותר מ-13 מיליון דולר, נחשב Chinese Democracy לאלבום הרוק היקר ביותר שהופק בכל הזמנים.
רקע

גאנז אנד רוזס החלה, באופן לא רציף, לכתוב ולהקליט שירים חדשים בשנת1994. הגיטריסט סלאש ביקר את אופן פעילותו של הסולן אקסל רוז וטען כי גרם להתנהלות בלהקה להיראות כמו "דיקטטורה". רוז הסביר מאוחר יותר את תפקודה הלקוי של הלהקה, בדבריו: "היינו זקוקים לשיתוף פעולה כולל בלהקה, בשביל לכתוב את השירים הטובים ביותר. משום שזה לא קרה, זו הסיבה שחומרים לשירים מסוימים נמחקו".
חבר ילדותו של רוז מלהקתם הקודמת - Hollywood Rose, פול טוביאס, הצטרף ללהקה והחליף את גיטריסט הליווי גילבי קלארק - אשר חוזהו עם הלהקה לא חודש. בעקבות בעיות אישיות עם טוביאס וקו-מחשבה שונה משל רוז, פרש גם סלאש מן הלהקה, בשנת 1996. הבסיסט דאף מק'אגן פרש זמן קצר לאחר מכן. לבסוף, פוטר המתופף מאט סורום, בשנת1997. סלאש הוחלף בגיטריסט רובין פינק, מק'אגן בטומי סטינסון וסורום הוחלף במתופף ג'וש פריז. בתחילת 1998, החלה הלהקה, עם חבריה החדשים, להקליט חומר חדש. חברת התקליטים אשר גאנז אנד רוזס חתומה אצלה, גפן רקורדס, שילמה לרוז מיליון דולר על מנת שיקליט את האלבום במלואו ולאחר מכן מיליון דולר נוספים, למקרה שרוז ימסור את האלבום מוכן, עד לתאריך 1 במרץ 1999.
באוגוסט 1999, היו מוכנים לרשות הלהקה יותר מ-30 שירים לאלבום, אשר שמו במקור תוכנן להיקרא "Intentions 2000". בראיון שמסר רוז ל-MTV באותה השנה, הכריז על יציאתו של האלבום בשמו הסופי, Chinese Democracy ופירט: "...קיימות המון תנועות דמוקרטיות סיניות, זהו עניין שמדברים עליו הרבה ולכן יהיה נחמד לראות אותו (בשם האלבום). זו גם יכולה להיות הצהרה אירונית. לא יודע, אני פשוט את אוהב את ה'צליל' של זה".
באותה שנה, נכלל שירה של הלהקה - "Oh My God", בפסקול של הסרט "סוף העולם". דייב נבארו, גיטריסט להקת ג'יינז אדיקשן, הקליט חלקי גיטרה לשיר. זהו השיר הראשון שהוציאה הלהקה כחומר חדש שלה, עם הרכבה החדש.
ב-1 בינואר 2001 פתחה הלהקה בסיבוב ההופעות "Chinese Democracy Tour", לקידום אלבומה החדש. בגלל התעכבותו, הסתיים סיבוב ההופעות באופן רשמי רק ב-31 בדצמבר 2011.
סגנון האלבום

Chinese Democracy שונה מאלבומיה הקודמים של להקת גאנז אנד רוזס במספר מובנים, בעיקר בגלל הז'אנרים החדשים הכלולים בשירי האלבום. כבר בשנת 1997, דיווחו מקורות על האלבום כאלבום ש-"נשמע שונה מהצליל המוכר... מושפע בהחלט ממוזיקה אלקטרונית". ביולי 1998, דיווח כתב "הניו יורק טיימס", ניל שטראוס, שהאלבום העתיד לצאת יהיה "מושפע ממוזיקה אלקטרונית". מקורות נוספים דיווחו שהאלבום יהיה בסגנון "רוק תעשייתי" (ז'אנר המשלב מוזיקה תעשייתית וז'אנרים שונים של רוק), בדומה ללהקות Nine Inch Nails ומיניסטרי, סגנון אותו העריץ אקסל רוז במשך שנים. למרות זאת, בריאיון לתחנת רדיו ארגנטינאית בשנת 2001, ציין רוז כי האלבום לא יהיה בסגנון תעשייתי. בשנת 2006, ערך רוז ריאיון למגזין רולינג סטון, בו אמר: "זה אלבום מאוד מורכב, אני מנסה לעשות משהו שונה. חלק מן השירים יזכירו את להקת קווין. יהיו אנשים שיגידו: 'זה (האלבום) לא נשמע כמו אקסל רוז, זה לא נשמע כמו Guns N' Roses'. אבל אתם תאהבו לפחות כמה שירים באלבום." בראיון אחר באותה שנה, גם הוא לרולינג סטון, תיאר סולן להקת Skid Row, סבסטיאן באך את האלבום כ- "אפי" והוסיף: "זה אלבום מגניב מאוד, עם ריפים וצרחות קטלניות, אבל גם יש לו צליל מאוד מודרני".
האלבום סימן שינוי בלהקה, עם ז'אנרים חדשים כמו רוק תעשייתי, רוק אלקטרוני ונו-מטאל. למרות זאת, הצליח האלבום לשמור על סגנון ההארד רוק הישן והמוכר של הלהקה, מאלבומיה הקודמים.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Chinese Democracy  | רוז, ג'וש פריז, פול טוביאס, טומי סטינסון, דיזי ריד, רובין פינק, קארם קוסטנזו, אריק קאודיו | 4:43 |
| 2. | Shackler's Revenge  | רוז, פינק, בריאן קרול, קוסטנזו, בריאן מנטייה, פיט סקטורו | 3:37 |
| 3. | Better  | רוז, פינק | 4:58 |
| 4. | Street of Dreams  | רוז, פינק, ריד, סטינסון, טוביאס | 4:46 |
| 5. | If the World  | רוז, כריס פיטמן | 4:54 |
| 6. | There Was a Time  | רוז, טוביאס, ריד, סטינסון | 6:41 |
| 7. | Catcher in the Rye  | רוז, סטינסון, ריד, פינק, טוביאס | 5:53 |
| 8. | Scraped  | רוז, קרול, קוסטנזו | 3:30 |
| 9. | Riad N' the Bedouins  | רוז, פינק, ריד, סטינסון, טוביאס | 4:10 |
| 10. | Sorry  | רוז, קרול, מנטייה, סקטורו | 6:14 |
| 11. | .I.R.S  | רוז, טוביאס, ריד | 4:28 |
| 12. | Madagascar  | רוז, פיטמן | 5:38 |
| 13. | This I Love  | רוז | 5:34 |
| 14. | Prostitute  | רוז, פינק, טוביאס | 6:15 |
| משך כולל: | משך כולל: | משך כולל: | 71:18 |
משתתפים

אקסל רוז - שירה, קלידים, סינתיסייזר, פסנתר, גיטרה קלאסית, סמפלר, עיבוד מוזיקלי ועריכה דיגיטלית, הפקה וארט דיירקשן
רובין פינק - גיטרה חשמלית וגיטרה אקוסטית
רון "במבלפוט" ט'אל - גיטרה חשמלית
באקטהד - גיטרה חשמלית וגיטרה אקוסטית
דיזי ריד - קלידים, פסנתר, סינתיסייזר וקולות רקע
פול טוביאס - גיטרת ליווי ופסנתר
ריצ'רד פורטוס - גיטרת ליווי
טומי סטינסון -  גיטרת בס וקולות רקע
כריס פיטמן - קלידים, תכנות, גיטרת 12 מיתרים וקולות רקע
פרנק פרר - תופים וכלי הקשה
בריאן "בריין" מנטייה - תופים ומכונת תופים
ג'וש פריז - תופים
Courage to Change

Courage to Change (בעברית: אומץ להשתנות) הוא סינגל שהוקלט על ידי הזמרת-יוצרת האוסטרלית סיה. השיר יצא לאור ב-24 בספטמבר 2020, כסינגל שלישי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק.
רקע וכתיבה

השיר נכתב על ידי סיה, פינק, גרג קורסטין והופק על ידי גרג קורסטין. במהלך ריאיון חשפה סיה כי "באמצעות השיר עצמו, אני רוצה להעביר מסר על כך שחיי יהיו יותר משמעותיים, בזמן שהשירים שלי ישפיעו על אנשים באופן חיובי".
וידאו קליפ

האודיו הרשמי של השיר הועלה לערוץ היוטיוב של סיה ב-24 בספטמבר 2020. עטיפת האודיו מציגה את עטיפת הסינגל עצמו ללא מילות השיר.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ניו זילנד | המצעד הניו זילנדי הרשמי | 17 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 24 בספטמבר 2020 | הזרמת מוזיקה • הורדה דיגיטלית | אטלנטיק רקורדס • מאנקי פאזל מיוזיק |  |
הערות שוליים

1 2 3  Sia – Courage to Change (באנגלית), נבדק ב-2020-09-24
1 2  Courage to Change (באנגלית), נבדק ב-2020-09-24
↑  Courage to Change” by Sia, songmeaningsandfacts (באנגלית)
1 2  Sia - Courage To Change (from the motion picture Music)
↑  Courage to Change - Single by Sia, נבדק ב-2020-09-26
| סיה |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | OnlySee • Healing Is Difficult • Colour the Small One • Some People Have Real Problems • We Are Born • 1000 Forms of Fear • This Is Acting • Everyday Is Christmas  • Music – Songs from and Inspired by the Motion Picture • Reasonable Woman |  |
| אלבומי הופעה | Lady Croissant |  |
| אלבומי אוסף | Best Of... |  |
| אלבומי וידאו | TV Is My Parent |  |
| סיבובי הופעות | We Meaning You Tour • We Are Born Tour • Nostalgic for the Present Tour |  |
| ערכים קשורים | LSD • Zero 7 • Maddie Ziegler |  |
| סיה – שירים |
| --- | --- | --- |
| Healing Is Difficult | "Taken for Granted" • "Little Man" • "Drink to Get Drunk" |  |
| Colour the Small One | "Don't Bring Me Down" • "Breathe Me" • "Where I Belong" |  |
| Some People Have Real Problems | "The Girl You Lost to Cocaine" • "Soon We'll Be Found" • "Buttons" |  |
| We Are Born | "You've Changed" • "Clap Your Hands" • "Bring Night" |  |
| 1000 Forms of Fear | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |  |
| This Is Acting | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |  |
| Everyday Is Christmas | "Santa's Coming for Us" • "Everyday Is Christmas" • "Snowman" |  |
| Music | "Saved My Life" • "Together" • "Courage to Change" • "Hey Boy" • "Floating Through Space" |  |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |  |
| סינגלים אחרים | "Under the Milky Way" • "Free Me" • "Flames" |  |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |  |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |  |
| --- | --- |
בקרת זהויות :  MusicBrainz release group: d8776810-9533-404d-b3ec-ad5fbbf61ed9